**Білімдегі олқылықтардың орнын толықтыру бағытындағы ісәрекеттерді ұйымдастыру бойынша ұсыныстар**

1-тоқсанда:

5-сынып пен 6-сынып арасындағы сабақтастықты сақтау;

4-сыныптан келген баланың жеке ерекшеліктерін ескеру.

**1-ұсыныс:**

 1) 5-сыныпқа келген білім алушыларға арнайы фокус-жоспар құру;

 2) бастауыш сыныпта «Жаратылыстану» пәнінен алған білімдеріне талдау жасау;

**Олқылықтардың орнын толықтырудың кезеңдері:**

1-қадам. Олқылықтарды анықтау. Диагностика жүргізу. Диагностикадан кейін оқушылардың біліміндегі олқылықтарды деңгейіне қарай күрделіден қарапайымға дейін жіктеп, бөлу. Бірінші орында негізгі базалық білімдегі олқылықтармен жұмыс: мысалы, заттар және олардың қасиеттері, периодтық заң, энергия түрлерін т.б. білулері керек. Мектепте, жалпы өмірде бұл ұғымдар үнемі қолданылады, сондықтан оларды бірінші кезекте меңгерту ұсынылады.

2-қадам. Уақытты белгілеу. Анықталған олқылықтардың деңгейіне қарай оған жұмсалатын уақытты жоспарлау. Бір тақырыпқа бірнеше сағат бөлу не керісінше бір сабақтың ішіндегі белгілі бір уақыт жеткілікті болуы мүмкін. Мысалы, 6-сыныпта алдыңғы тақырыптардың мазмұнына назар аудара отырып,қайталамау жағын қарастыру.

3-қадам. Оқыту әдісін таңдау. Білімдегі олқылықтарды толықтыру бойынша шараларды таңдау үш факторға байланысты:

- өткізілетін материалдың көлемі;

- жоспарланған уақыт мөлшері;

- баланың жас және жеке ерекшеліктері.

**Білімдегі олқылықтарды толықтыру жұмыстарының формалары:**

1. Өзіндік жұмыстар Тақырыпты және тапсырманы түсіндіре отырып, өз бетінше ізденуге тапсырма беру;

2. Нақты мақсатқа бағытталған әрекеттер жасау.

Егер жекелеген оқушы немесе сыныптағы шағын топ қолдауды қажет етсе, нақты мақсатқа бағытталған қысқа сессиялар ұйымдастыру қажет.

3. Сыныпты толық оқыту

Егер бүкіл сыныптың қажеттіліктері немесе олқылықтары шамалас болса,бұл көп уақытты қажет етеді, бірақ білім алушылардың басым бөлігін қамтиды.

**Білімдегі олқылықтарды толықтыруға бағытталған сабақтарды ұйымдастыру формалары**

1. Таза ауадағы сабақтар Жаратылыстану, биология, география, физика сабақтарын баланың денсаулығын сақтауды қамтамасыз ету үшін арасында саябақтарда немесе аулада, таза ауада өткізу ұсынылады. Мысалы тақырыптар мен оқу мақсаттары бойынша:

«Жаратылыстану» пәнінен:

- деректерді жинау және жазу, макро және микроәлем, тірі табиғаттағы үдерістер;

- физикалық және химиялық құбылыстар, ауа және ауаның құрамы;

- жергілікті жердің экожүйелерін зерттеу.

**Өткен оқу жылындағы білім алушылардың біліміндегі олқылықтарды анықтауға арналған әкімшілік диагностикалық бақылау тақырыптары**

**5-сынып**

|  |  |  |  |  |  |
| --- | --- | --- | --- | --- | --- |
| **№** | **Тақырыптар** | **Оқу мақсаттары** | **Жұмыс** **формасы** | **Уақыты** | **Қорытынды** |
| 1-тоқсан |
| 1 | Деректерді жинау және жаз | 5.1.4.1 нысандар параметрлерін өлшем бірліктермен анықтау; 5.1.4.2 бақылаулар мен өлшеу деректерін тіркеу | минитоптармен жұмыс |  | әңгімелесу арқылы білімдерін байқау |
| 2 | Деректерді талдау | 5.1.5.1 қайталанған өлшеулер кезіндегі арифметикалық орташа шаманы есептейді және тенденцияларын анықтау |  |  |
| 3 | Қорытынды және талқылау | 5.1.6.1 зерттеу сұрағы бойынша қорытынды тұжырымдау |  |  |
| 4 | Жер бетін бейнелеу тәсілдері | 5.2.5.1 «жоспар» және «шартты белгілер» ұғымдарын түсіндіру; 5.2.5.2 шартты белгілерді қолданып, жергілікті жердің планын оқу; 5.2.5.3 бір тәсіл бойынша жергілікті жердің түсірілімін жасау (көз мөлшермен түсіру, полярлық түсіру, бағдарлық түсіру); 5.2.5.4 тіркеу талаптарына сай жергілікті жердің қарапайым пландарын сызу | экскурсиясабақ |  | сауалнама жүргізу |
| 2-тоқсан |
| 1 | Заттардың жіктелуі | 5.3.2.4 еріген заттың массалық үлесін есептеу; 5.3.2.5 заттарды ерігіштігі бойынша, металдар және бейметалдарға жіктеу | сынып бойынша жұмыс |  | Мини-тесттер |
| 3 тоқсан |
| 1 | Тірі табиғаттағы үдерістер | 5.4.2.5 фотосинтез үдерісін түсіндіру; 5.4.2.6 өсімдіктерде пигменттердің болуын зерттеу; 5.4.2.7 фотосинтездің жүруі үшін қажетті жағдайларын зерттеу | таза ауадағы сабақ |  | әңгімелесу |
| 2 | Энергия түрлері мен көздері | 5.5.1.1 энергия түрлерін ажырату; 5.5.1.6 энергияның өзара айналымына мысалдар келтіру | чартерлік сабақтар |  | Мини-тесттер |
| 4-тоқсан |
| 1 | Тірі ағзалардың сан алуандығы | 5.6.2.1 ағзаларды тірі табиғат дүниелеріне жіктеу; 5.6.2.2 біржасушалы және көпжасушалы ағзаларды сипатта | шағын топпен сабақ |  | сұрақ-жауап |